Kynningarfundur í aðdraganda Landsmóts 50 + Kynningarfundur á keppnisgreinum á Landsmóti UMFÍ 50 + verður haldinn í íþróttahúsinu í Borgarnesi á morgun , fimmtudaginn 22. maí , klukkan 19.30 . Sigurður Guðmundsson frá UMFÍ mætir á fundinn til að kynna mótið en það fer að þessu sinni fram á Húsavík dagana 20. - 22. júní í sumar . Sérstök kynning verður á ringo að kynningu lokinni . Ringo svipar mjög til blaks . Sömu reglur eru í ringo og blaki nema hringir eru notaðir í stað bolta . Þetta er íþrótt sem allir geta tekið þátt í ungir sem eldri . Leikurinn er spilaður á venjulegum blakvelli og er mjög skemmtilegur . Á heimasíðu UMFÍ www.umfi.is er hægt að sjá keppnisgreinar á Landsmóti UMFÍ 50 + á Húsavík .